PRANEŠIMAS ŽINIASKLAIDAI  
2025 m. balandžio 11 d.

**Nuo buto remonto iki privataus lėktuvo: kam žmonės naudoja banko paskolas?**

**Šiandien vis daugiau žmonių paskolas renkasi ne tik būtiniausiems poreikiams, bet ir svajonėms įgyvendinti – nuo įprasto būsto remonto iki vilos Ispanijoje ar net plastinės operacijos. Kokioms reikmėms skolinamasi dažniausiai, pasakoja „Luminor“ banko Mažmeninės bankininkystės vadovas Edvinas Jurevičius.**

**Investuoja ne tik į savo, bet ir kitų gerovę**

Pasak eksperto, klientai dažnai ima paskolą kito turimo būsto remontui ar rekonstrukcijai.

„Klientai dažnai renkasi suteikti antrą kvėpavimą tėvų, senelių ar kitų šeimos narių turtui. Tam jie išskirtinai renkasi „paskolą idėjoms“ ir įsigyja naujų baldų, atnaujina interjerą ar net įrengia sodą. Kas tai bebūtų, visada džiugu matyti, kad investuojame ne tik į savo, bet ir artimųjų gerovę“, – pasakoja E. Jurevičius.

Kita populiari tokių paskolų paskirtis – būstas užsienyje. Vis daugiau klientų renkasi vilas bei butus Ispanijoje ar Italijoje – savo ramybės kampelį, kuriame gali pailsėti.

„Kitais atvejais žmonės skiria pinigus sodo nameliams, vasarnamiams, žemės ūkio paskirties sklypams, kurie ilgainiui tampa šeimos poilsio ar net verslo erdvėmis. Dar kitais kartais įsigyja NT, kuris yra ne gyvenamosios paskirties – pavyzdžiui, viešbučio paskirties apartamentai arba įrengtas gyvenamasis namas garažo ar ūkinio pastato patalpose“, – teigia ekspertas.

Yra pasitaikę ir tokių atvejų, kai klientai šios paskolos lėšomis finansavo visiškai netikėtus planus – įsigijo privatų lėktuvą, investavo bei skyrė pinigus plastinės chirurgijos procedūroms. Tai tik įrodo, kad visų mūsų svajonės ir siekiai atrodo skirtingai, o „paskola idėjoms“ gali prisitaikyti prie tokios įvairovės, priduria E. Jurevičius.

**Paskola bet kokiems poreikiams**

Paskola idėjoms išsiskiria tuo, kad ji nėra siejama su jokia konkrečia preke ar paslauga. Tai reiškia, kad lėšas klientai gali panaudoti bet kuriai savo svajonei įgyvendinti – nuo interjero atnaujinimo ar verslo idėjų iki asmeninių, su poilsiu ar sveikata susijusių projektų.

„Paskola idėjoms – tai paskola, kurią galime gauti įkeitę nuosavą gyvenamosios paskirties nekilnojamąjį turtą. Ji gali būti patrauklesnė tiems, kurie planuoja didesnės vertės pirkinius ar projektus, kadangi suteikia galimybę pasiskolinti didesnę sumą ilgesniam laikotarpiui bei geresnėmis palūkanomis, palyginti su įprasta vartojimo paskola“, – sako E. Jurevičius.

Anot jo, būtent lankstumas ir galimybė planuoti didesnį biudžetą leidžia šią paskolą pritaikyti įvairioms gyvenimo situacijoms. Todėl galite priimti sprendimus laisvai, atsižvelgti į savo asmeninius poreikius ir pildyti svajones, kurios nebetelpa į visuomenei įprastus rėmus.

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Šarūnas Kubilius  
„Luminor“ komunikacijos projektų vadovas  
Tel.: +370 623 48086  
El. p.: [sarunas.kubilius@luminorgroup.com](mailto:sarunas.kubilius@luminorgroup.com)